Author: administrator
Last saved by: viktoria.radvanska
Company: Abyss

Predkladacia správa

Jedným z hlavných zámerov vlády Slovenskej republiky je efektívne napĺňanie cieľov Európskej únie  v oblasti regionálnej spolupráce v súčasnom aj  nasledujúcom období. V súlade so zámermi vlády SR v záujme posilnenia princípu partnerstva pri implementácii politiky súdržnosti, v záujme posilnenia hospodárskej a sociálnej súdržnosti, ktorá sa zameriava na znižovanie rozdielov medzi úrovňami rozvoja rôznych regiónov a zaostalosti najviac znevýhodnených regiónov a vzhľadom na realizované zmeny v kompetenciách ústredných orgánov štátnej správy  je nevyhnutné novelizácia štatútu „Rady vlády Slovenskej republiky pre regionálnu politiku a dohľad nad štrukturálnymi operáciami“.
 
Rada vlády je orgán zabezpečujúci dohľad nad využívaním  podpory  štrukturálnych fondov, Kohézneho fondu, Európskeho poľnohospodárskeho fondu pre rozvoj vidieka, Európskeho fondu pre rybné hospodárstvo, Finančného mechanizmu Európskeho hospodárskeho priestoru, Nórskeho finančného mechanizmu a Švajčiarskeho finančného mechanizmu. Priebežne dozerá na celý proces vrátane programovania, implementácie, monitorovania a evaluácie.“ 
 
Rada vlády dohliada, aby programové dokumenty podpory regionálneho rozvoja spolufinancované z prostriedkov Európskeho hospodárskeho priestoru boli zosúladené s ostatnými národnými a rezortnými stratégiami a programami.
 
Okrem toho sa v predloženom materiáli navrhujú niektoré formálne terminologické úpravy štatútu rady vlády.
 
Materiál sa predkladá na medzirezortné pripomienkové konanie v skrátenom termíne z dôvodu sfunkčnenia rady a neprerušenia kontinuity procesov  koordinácie otázok  týkajúcich  sa regionálnej politiky, využívania štrukturálnych fondov, Kohézneho fondu a Európskeho poľnohospodárskeho fondu pre rozvoj vidieka a ďalších finančných nástrojov Európskeho hospodárskeho priestoru, Nórskeho finančného mechanizmu a Švajčiarskeho finančného mechanizmu.“